CONVOCATÒRIA DE MOBILITAT GLOBAL CURS 2023-2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/31985)
  + [Valencià](/va/acuerdo/31340)






Selector de idioma

Leer

* [Español](/es/acuerdo/31328)
* [Valencià](/va/acuerdo/31057)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT GLOBAL CURS 2023-2024[Butlletí Oficial Universitat d'Alacant](/ca/Publicacion)
========================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT GLOBAL CURS 2023-2024

Data d'aprovació
:   02/11/2022

Data de publicació
:   03/11/2022

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/31269)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/31250)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/31940)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT GLOBAL CURS 2023-2024&url=https://www.boua.ua.es/va/acuerdo/31400)

**Títol:** CONVOCATÒRIA DE MOBILITAT GLOBAL CURS 2023-2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 2 de novembre de 2022

CONVOCATÒRIA DE MOBILITAT GLOBAL CURS 2023-2024

1.    Objecte de la convocatòria i procediment de concessió

L'objecte d'aquesta convocatòria, en règim de concurrència competitiva, és donar la possibilitat a l'alumnat de la Universitat d'Alacant de realitzar una part dels estudis en universitats de tot el món amb les quals la UA ha subscrit convenis d'intercanvi d'estudiants. Aquest intercanvi es realitzarà amb l'objectiu de reconeixement acadèmic i d'aprofitament, com també d'adequació al perfil curricular.

Les places d'intercanvi es concediran exclusivament per a realitzar estudis a temps complet en la universitat per a la qual l'alumnat haja sigut seleccionat i que conduïsquen a l'obtenció d'un títol o diploma reconegut en el centre d'acolliment.

2.    Requisits de les persones beneficiàries

Per a obtenir la condició de persona beneficiària i sol·licitar aquesta AJUDA l'alumnat haurà de:

·         Estar matriculat en la UA en un programa d'estudis que conduïsca a l'obtenció d'un mateix títol oficialment reconegut de grau (se n'exceptuen, per tant, els estudis de postgrau), tant en el moment de la inscripció en el programa de mobilitat com durant l'intercanvi. Els programes d'estudi esmentats han de tenir docència durant el curs 2022-2023.

·         Tenir superat un mínim de 60 crèdits fins a la convocatòria C4 del curs 2021-2022 inclusivament per a sol·licitants del primer termini, o fins a la convocatòria C2 del curs 2022-2023 inclusivament per a sol·licitants del segon termini.

·         S'ha de tenir acreditat el nivell d'idiomes mínim associat a cada destinació, segons l'oferta de places de cada període de sol·licitud. Només podran ser considerats aquells documents obtinguts o computats fins al dia en què finalitze el termini de presentació de sol·licituds.

Cada estudiant haurà de justificar el requisit lingüístic de la UA mitjançant la presentació d'un document oficial que acredite el nivell mínim d'idioma requerit. Els documents que es valoraran són exclusivament els continguts en la Normativa de la UA per a l'acreditació interna de competències lingüístiques en valencià i llengües estrangeres, que es pot trobar en la pàgina web del Servei de Llengües ([Pla d'Acreditació Lingüística](https://sl.ua.es/es/acreditacion/acreditacion-en-lenguas.html)) i, addicionalment, per al cas del portuguès, el xinès i el japonès, en la Taula d'equivalències de l'[annex A](/Acuerdos/DescargarAnexoxId?idanexo=520970&idacuerdo=31616&idioma=es).

Quant a l'acreditació d'idiomes per superació d'assignatures, si la sol·licitud es realitza en el primer període de sol·licituds, únicament es podran admetre les superades fins a la convocatòria C4 del curs 2021-2022 inclusivament, i si la sol·licitud es realitza en el segon període de sol·licituds, les superades fins a la convocatòria C2 del curs 2022-2023 inclusivament.

Requisit lingüístic de la universitat de destinació. Si les universitats de destinació requereixen una documentació específica que demostre el requisit lingüístic (és a dir, diplomes TOEFL, IELTS, DELF, etc.), l'alumnat ha d'adjuntar-la en el moment d'enviar la documentació de sol·licitud d'inscripció com a estudiant d'intercanvi a aquestes institucions. En cas contrari, la participació en el programa serà cancel·lada d'ofici.

El requisit lingüístic de la universitat de destinació es podrà consultar igualment en l'oferta de places de cada període de sol·licitud.

En el cas d'institucions que no tinguen requisit lingüístic, la UA requerirà un nivell B1 de l'idioma anglès o un A2 de l'idioma de docència. No s'aplicarà en les universitats de parla hispana.

·         No haver obtingut plaça definitiva en un altre programa de mobilitat per al mateix semestre sol·licitat.

·         Als qui hagen gaudit d'un semestre d'intercanvi global en cursos acadèmics anteriors se'ls podrà adjudicar un segon semestre. No tindran prioritat i no podran repetir institució de destinació.

·         L'alumnat que té plaça definitiva en el primer període, no podrà sol·licitar de nou la participació en el segon termini de sol·licituds.

·         L'alumnat que obtinga una plaça definitiva en aquesta convocatòria i que, a més, sol·licite la participació en altres programes d'intercanvi, serà donat de baixa automàticament en la resta dels programes sol·licitats per al semestre adjudicat.

·         No haver incomplit la normativa de qualsevol programa gestionat pel Servei de Relacions Internacionals.

3.    Nombre, dotació i duració de les beques

3.1 Es concedirà un nombre màxim de 170 beques.

3.2 Les places d'intercanvi es concediran per a estudiar durant un període lectiu en el curs acadèmic 2023-2024. El període lectiu pot ser un trimestre (un dels tres períodes lectius en els quals es divideix el curs acadèmic) o un semestre (un dels dos períodes lectius quan el curs acadèmic està així dividit), amb l'excepció de certes places específiques de la Facultat d'Econòmiques que s'ofereixen també de manera anual.

3.3 Les dates d'intercanvi dependran del calendari acadèmic de la universitat de destinació.

3.4 L'oferta de places (institucions de destinació, període i nombre de places disponibles, i requisit lingüístic de la UA) es pot consultar en la pàgina web de cada període de sol·licitud, accessible des de l'adreça web següent:

[https://cvnet.cpd.ua.es/convenios\_movilidadnet/oferta?prg=8](https://cvnet.cpd.ua.es/convenios_movilidadNET/Oferta?prg=8)

Així mateix, en la pàgina web de l'oferta es pot trobar més informació sobre cada institució, com també els enllaços a les universitats sòcies.

3.5 L'alumnat podrà sol·licitar prorrogar l'estada durant un altre període lectiu, sempre dins el mateix curs acadèmic. La pròrroga haurà de ser acceptada formalment per les dues institucions. L'acceptació de la UA dependrà del fet que hi haja places vacants. La pròrroga de l'ajuda econòmica no està garantida.

3.6 La UA promou aquest programa de mobilitat amb la concessió d'ajudes econòmiques o beques, que en cap cas es destinaran a cobrir la totalitat dels costos dels estudis a l'estranger.

L'import de l'ajuda concedida serà el que apareix en l'[annex B](/Acuerdos/DescargarAnexoxId?idanexo=520951&idacuerdo=31061&idioma=es) i que estarà determinat pel tipus de plaça i país de destinació. Aquestes quanties podran variar fins a un 10% a conseqüència de la concurrència d'alguna de les circumstàncies previstes en l'art. 58.2a del Reglament de la Llei 38/2003, de 17 de novembre, general de subvencions, o bé per la no assignació de l'import total de la dotació de la convocatòria.

4.    Termini i procediment de presentació de sol·licituds

4.1 Termini de presentació

S'obriran dos períodes de sol·licitud:

·         El primer serà del 7 al 25 de novembre de 2022, a les 12 hores del migdia, per a l'alumnat que sol·licite com a període d'estudis una estada anual, semestre 1 o semestre 2 (que seria el semestre de la universitat de destinació equivalent al primer o al segon quadrimestre de la UA).

·         El segon termini serà del 6 al 20 de març de 2023, a les 12 hores del migdia, l'oferta de places del qual serà diferent del primer termini. Aquestes places seran vacants del primer termini de la convocatòria més aquelles places que es pogueren incloure per establiment de nous convenis. Només s'hi oferiran places del període d'estudis 2 (2n quadrimestre de la UA).

4.2  Procediment de presentació

4.2.1    S'haurà d'emplenar el formulari de sol·licitud a través d'UACloud, aplicació Programes de mobilitat, pestanya Inscripció, se selecciona l'estudi corresponent i, posteriorment, Global. Una vegada s'emplena el formulari, s'ha de prémer el botó Acceptar i s'obté un número de registre que s'ha de conservar.

S'hauran d'indicar per ordre de preferència les destinacions a les quals  s'opta, i se'n podran sol·licitar un màxim de 15. Les universitats de destinació seleccionades i l'ordre de prioritat no podran ser modificats per l'alumnat una vegada finalitzat el termini de presentació de sol·licituds i no seran motiu d'al·legació.

4.2.2    Documentació acreditativa de coneixement d'idiomes.

El Servei de Relacions Internacionals consultarà la formació lingüística acreditada en la UA per a comprovar si es compleixen els requisits exigits per les universitats de destinació seleccionades.

L'alumnat interessat en programes de mobilitat haurà de comprovar els assoliments obtinguts en matèria lingüística que apareixen en UACloud, Expedient acadèmic, Consultar, Expedients, Acreditació i capacitació docent en llengües i, si escau, sol·licitar l'acreditació d'aquells que no estiguen recollits en el seu perfil lingüístic seguint el procediment establit pel Servei de Llengües ([Pla d'Acreditació Lingüística](https://sl.ua.es/es/acreditacion/acreditacion-en-lenguas.html)).

5.    Criteris d'adjudicació

5.1 Les sol·licituds seran avaluades per una comissió presidida per la vicerectora de Relacions Internacionals i Cooperació per al Desenvolupament o la persona en qui delegue.

5.2 La selecció es resoldrà d'acord amb la valoració dels mèrits acreditats per cada estudiant atès el barem que es detalla en l'[annex C](/Acuerdos/DescargarAnexoxId?idanexo=520969&idacuerdo=31335&idioma=es).

Tots els mèrits presentats hauran de complir-se en la data de finalització del termini de presentació de sol·licituds, i caldrà acreditar-los en la forma que s'estableix en cada cas.

El barem comprendrà tres apartats i la puntuació total resultarà de la suma d'aquests (a+b):

a) Expedient acadèmic

b) Coneixement de l'idioma

5.3 Notificacions. Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació es realitzaran en l'adreça web <https://sri.ua.es/es/movilidad/global.html>, que substitueix la notificació a les persones interessades i té els mateixos efectes.

En aquesta mateixa direcció es troba la resta d'informació general referida a la convocatòria, els annexos i l'accés a tota la normativa i legislació que s'hi esmentada.

5.4 Prioritats. La selecció es realitzarà tenint en compte les prioritats següents:

·         Prioritat 1: estudiants que no hagen realitzat mai una estada de mobilitat global ni una estada del programa "Beques Iberoamèrica. Estudiants de grau. Santander Universitats".

·         Prioritat 2: estudiants penalitzats en convocatòries anteriors de programes de mobilitat.

·         Prioritat 3: estudiants que hagen realitzat una estada de mobilitat global o una estada del programa "Beques Iberoamèrica. Estudiants de grau. Santander Universitats".

Cada prioritat preval sobre les posteriors.

Les places es distribuiran per ordre de puntuació total, i no s'adjudicaran més places que les oferides. En cas d'estudiants que obtinguen la mateixa puntuació, s'atendrà la major puntuació obtinguda en els apartats del barem que s'indiquen: 1r) Nombre de crèdits superats; 2n) Nivell d'idioma. Serà en aquest ordre i fins a aconseguir el desempat. Si persistira la mateixa puntuació, es decidirà mitjançant un sorteig.

6.    Òrgan gestor i Comissió de Valoració

6.1. Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i instrucció del procediment, acordarà totes les actuacions necessàries per a la determinació, el coneixement i comprovació de les dades en virtut dels quals ha de dictar-se resolució.

La unitat administrativa de referència és la Unitat de Convocatòries i Gestió Econòmica de l'esmentat servei. Contacte: r.dstywqigu@ga.

Quan la sol·licitud no reunisca els requisits o no vaja acompanyada de la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació del procediment administratiu comú, esmene la falta o adjunte els documents preceptius, amb indicació que si no ho fa, se li tindrà per desistit de la petició, amb la resolució prèvia que haurà de ser dictada en els termes previstos legalment.

6.2. Comissió de Valoració

La Comissió de Valoració titular estarà formada per:

·         Presidenta: vicerectora de Relacions Internacionals i Cooperació per al Desenvolupament

·         Secretària: subdirectora de Mobilitat d'Estudiants

·         Vocal: directora del Servei de Relacions Internacionals

La Comissió de Valoració suplent estarà formada per:

·         President: director del Secretariat de Mobilitat (responsable de la coordinació institucional Erasmus+)

·         Secretària: subdirectora de Gestió de Projectes de Mobilitat

·         Vocal: gestora en cap de Convocatòries i Gestió Econòmica

La Comissió de Selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

7.    Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://sri.ua.es/es/movilidad/global.html>, que substitueix la notificació a les persones interessades i té els mateixos efectes.

7.1. Procediment de selecció

Una vegada acabat el termini de presentació de sol·licituds, el Servei de Relacions Internacionals publicarà en la seua pàgina web la baremació provisional de cada sol·licitant i, si escau, les sol·licituds excloses provisionalment i els motius d'exclusió. Es concedirà un termini de deu dies hàbils perquè esmenen el defecte que haja motivat l'exclusió o al·leguen el que consideren convenient per a corregir qualsevol error que s'haja pogut produir respecte de la baremació (idioma acreditat, nota mitjana i crèdits superats). Una vegada transcorregut aquest termini i revisades les al·legacions, el Servei de Relacions Internacionals publicarà la baremació definitiva de cada sol·licitant i, si escau, les sol·licituds excloses de manera definitiva. Seguidament, publicarà la resolució provisional d'assignació de places i la llista d'espera, i els concedirà un termini de cinc dies hàbils per a presentar renúncies sense que aquestes penalitzen (vegeu el punt 8) o presentar al·legacions sobre el que consideren oportú sobre l'adjudicació de places. Les renúncies presentades en el termini esmentat donaran lloc al corresponent moviment de places, seguint l'ordre de baremació. El resultat d'aquest moviment es publicarà en la resolució definitiva. Amb posterioritat a la resolució definitiva, l'alumnat amb plaça definitiva assignada (o la destinació assignada de manera definitiva) no serà objecte de més moviments.

7.2. Assignació directa

Posteriorment a la resolució definitiva, a les persones que no hagen obtingut plaça se'ls oferirà les destinacions que hagen quedat vacants de la forma que es detalla a continuació.

Els/les aspirants en situació de "sense plaça" rebran un correu electrònic en l'adreça de la UA (@alu.ua.es) en el qual se'ls convocarà a participar en l'assignació directa de places i se'ls informarà de les places vacants.

Les persones interessades a participar-hi hauran d'emplenar el formulari indicat en el correu esmentat en el termini de tres dies hàbils, l'elecció de places i el període d'intercanvi per ordre de preferència. En aquells casos en els quals els/les aspirants no emplenen el formulari en el termini indicat, s'entendrà que no tenen interès a participar en l'assignació directa de places.

Una vegada finalitzat aquest termini, s'adjudicaran les places vacants per ordre de nota mitjana ponderada avaluada de les persones interessades (punt a del barem) publicades en les llistes definitives de sol·licituds admeses i excloses i puntuació definitiva dels aspirants, després d'aplicar les corresponents penalitzacions. El Servei de Relacions Internacionals comprovarà que compleixen el requisit d'idioma de la universitat de destinació.

En el cas que hi haja empat en aquesta nota mitjana, s'atendrà la major puntuació obtinguda en els apartats del barem que s'indiquen: 1r) Nombre de crèdits superats; 2n) nivell d'idioma. En aquest ordre i fins a aconseguir el desempat. En el cas de persistir l'empat, es triarà per sorteig.

Una vegada publicada l'adjudicació provisional de places, s'establirà un termini de 3 dies hàbils per a la presentació d'al·legacions, després del qual, i estudiades les possibles reclamacions, es publicarà l'adjudicació definitiva de places de l'assignació directa.

7.3.  Reassignació per renúncies

Amb posterioritat a la finalització del procés selectiu del 2n període de sol·licitud, les places vacants a causa de renúncies que tinguen llista d'estudiants sense plaça es reassignaran seguint aquest procediment:

·         Només es reassignaran les places de les universitats les dates límit de les quals per a realitzar els tràmits de sol·licitud d'inscripció permeten aquesta reassignació.

·         S'adjudicaran les places únicament a l'alumnat que va quedar sense plaça en la resolució definitiva i en l'assignació directa, per rigorós ordre de puntuació segons el barem definitiu.

·         L'alumnat rebrà un correu electrònic en l'adreça de la UA reoy@ayq.br.vq en què se li comunicarà l'adjudicació de la plaça.

·         L'alumnat disposarà de 3 dies naturals per a acceptar la plaça; en cas de no fer-ho, s'entendrà que desisteix del seu dret i s'avisarà el/la següent estudiant per ordre de puntuació.

7.4.  Reassignació per causa justificada

El Servei de Relacions Internacionals podrà reassignar una destinació diferent de la concedida per causes justificades o qualsevol altra situació sobrevinguda que motive que l'alumnat no es puga incorporar a la destinació concedida.

8.    Renúncia i penalització

No es permeten renúncies parcials, per tant, no es podrà formalitzar la renúncia mantenint alguna de les destinacions sol·licitades, sinó que l'estudiant ha de renunciar a la participació en el programa.

La renúncia s'ha de notificar per escrit al Servei de Relacions Internacionals a través d'UACloud > eAdministració > Instància genèrica (dirigida al Servei de Relacions Internacionals).

Les renúncies no penalitzaran mentre siguen presentades en el termini establit en la resolució provisional.

Si les renúncies són presentades fora d'aquest termini hi haurà penalització. Aquesta consistirà a perdre la preferència en la primera sol·licitud que es realitze en algun dels programes d'intercanvi que gestiona el Servei de Relacions Internacionals durant aquest curs acadèmic o els dos següents, i es donarà prioritat a la resta d'estudiants.

En cas d'haver obtingut plaça i l'estudiant no s'incorpore a l'intercanvi sense haver presentat renúncia amb anterioritat a l'inici del curs, la participació serà cancel·lada d'ofici. A més, se li podrà penalitzar amb l'exclusió en la pròxima sol·licitud que realitze en qualsevol de les convocatòries de mobilitat que gestiona el Servei de Relacions Internacionals durant aquest curs acadèmic i els dos següents.

9.    Acceptació de la mobilitat

9.1. Acceptació per part de la universitat de destinació

El Programa d'Intercanvi Global està basat en convenis bilaterals signats entre la UA i diferents institucions d'educació superior que conformen l'oferta. Això implica que la mobilitat ha de ser acceptada per part de les dues institucions.

Una vegada assignades les places per part de la UA, l'alumnat ha de realitzar els tràmits de sol·licitud d'inscripció en la institució de destinació (Application Procedure) per a l'acceptació per part d'aquesta institució, que podrà rebutjar-la per diferents raons basades en l'acord bilateral, entre les quals:

·         Que no hi haja un flux equilibrat entre el nombre d'estudiants rebut i enviat.

·         Que no complisca els terminis per a inscriure's en la universitat de destinació (deadlines).

·         Que no complisca el requisit mínim de coneixement d'idioma de la universitat de destinació (TOEFL, DELF, etc.).

·         Que no complisca el requisit acadèmic exigit per la universitat de destinació.

Per tot això, l'assignació de places que realitza la UA no serà efectiva fins a l'acceptació per part de la institució de destinació.

9.2.  Situacions derivades de crisis  globals

Tenint en compte que l'acceptació de l'alumnat en els diferents països pot veure's afectada per crisis  globals sobrevingudes que produïsquen inestabilitat o que impedisquen la mobilitat (pandèmies, conflictes bèl·lics, etc.), en aquests casos no es produiran reassignacions a altres destinacions ni a altres programes d'intercanvi dels que gestiona el Servei de Relacions Internacionals. Així mateix, la modalitat de docència presencial pot veure's afectada, i passar a docència en línia. En eixe cas, la mobilitat acadèmica no seria viable, excepte si haguera començat la mobilitat amb la modalitat de docència presencial.

Per tant, es recomana no incórrer en despeses fins que la possibilitat de viatjar a la destinació estiga confirmada. Per això, és aconsellable no reservar viatges i allotjament fins al mateix moment de realitzar la mobilitat.

10.       Reconeixement acadèmic i aprofitament

10.1.            Matrícula

En el curs acadèmic de l'intercanvi, l'alumnat ha d'estar matriculat en la mateixa titulació que en el moment de la sol·licitud en el programa. A més, la matrícula ha de contenir un mínim de 12 crèdits que, al seu torn, han de poder ser reconeguts en l'intercanvi, és a dir, han de formar part de l'Acord d'aprenentatge.

En cap cas entraran a formar part dels mínims a què es refereix el paràgraf anterior crèdits corresponents a diferents especialitats o que superen els necessaris per a l'obtenció del títol corresponent, és a dir, els crèdits mínims que cal realitzar durant l'intercanvi han de formar part del currículum obligatori per a completar els estudis.

10.2.             Acord d'aprenentatge

L'alumnat rebrà ple reconeixement acadèmic dels estudis superats en el centre d'acolliment (sempre que estiguen recollits en l'Acord d'aprenentatge) com a part plenament reconeguda de la titulació en la UA.

Per a fer-ho, cada estudiant haurà de subscriure un Acord d'aprenentatge amb anterioritat a l'inici del període de mobilitat. L'Acord d'aprenentatge serà entre la institució d'origen, la institució d'acolliment i la persona interessada.

La càrrega lectiva en la institució d'acolliment haurà de ser com a mínim de 12 crèdits per semestre, llevat que la normativa de la universitat de destinació indique un nombre major.

10.3.             Modificació de l'Acord d'aprenentatge

Qualsevol revisió de l'Acord d'aprenentatge que es considere necessària a l'arribada a la institució d'acolliment haurà de ser concretada i formalitzada en el termini d'un mes des de l'inici de les classes. Qualsevol modificació posterior que excepcionalment resulte necessària haurà de ser acceptada formalment per les tres parts i ser aplicada immediatament.

El reconeixement de la mobilitat realitzada únicament podrà ser denegat si no s'ha aconseguit el nivell acadèmic requerit per la institució d'acolliment o bé s'incompleixen les condicions relatives al reconeixement acordades per les institucions participants.

Així mateix, a qui es negue a complir les exigències del programa d'estudis a l'estranger se li podrà exigir el reembossament, total o parcial, de la beca individual.

10.4.             Aprofitament

Cada estudiant ha d'aprovar en la universitat de destinació almenys una part dels estudis, i reconèixer-los en la UA, almenys, per la meitat dels crèdits mínims de matrícula, és a dir, 6 crèdits ECTS. Si no és així, se li podrà reclamar la devolució de la beca.

11. Taxes acadèmiques i capacitat econòmica

Els convenis d'intercanvi d'estudiants estableixen la gratuïtat de les taxes acadèmiques en les universitats de destinació durant el període en el qual es produeix la mobilitat. No obstant això, la institució de destinació pot demanar que l'alumnat pague taxes complementàries per a cobrir les despeses de l'assegurança, la formació d'idiomes, la utilització de materials diversos (com ara llibres, fotocòpies, productes de laboratori), etc.

Cada estudiant haurà de continuar abonant les taxes acadèmiques habituals en la UA durant el període de mobilitat al país de destinació.

Dins el procés de sol·licitud de visat (permís d'estada per estudis) al país de la universitat de destinació, pot requerir-se que l'alumnat demostre capacitat econòmica, és a dir, acreditar fons econòmics suficients per a romandre al país durant l'intercanvi acadèmic (atès que l'esmentat tipus de visat no permet treballar-hi). És necessari consultar la informació que sobre això faciliten les ambaixades dels diferents països. Especialment exigents en aquest aspecte són Corea i els Estats Units.

12. Marc legal i pressupostari

Aquesta convocatòria es regeix, a més de per les seues normes, per les disposicions europees per al programa Erasmus+, per la Normativa general de mobilitat de la Universitat d'Alacant i per la bases reguladores que regeixen l'adjudicació de destinacions i la concessió d'ajudes per a participar en els programes de mobilitat Erasmus+ de la UA (disponible en [https://www.boua.ua.es/acuerdos/descargaracuerdo/16605](https://www.boua.ua.es/Acuerdos/DescargarAcuerdo/16547)).

La convocatòria d'ajuda , que serveix de base reguladora, es troba recollida en la línia de subvenció 17 de l'edició 2022 del Pla Estratègic de Subvencions 2021-2023 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, la Llei 1/2015, de 6 de febrer, d'hisenda pública, del sector públic instrumental i de subvencions, la Normativa interna de la Universitat d'Alacant i aquesta convocatòria.

La dotació de les ajudes d'un màxim de 500.000 euros serà sufragada amb càrrec al capítol IV ORGÀNICA 73.80.9X.06.97 del pressupost del Servei de Relacions Internacionals. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

13. Obligació del beneficiari

a) No acceptar cap altre ingrés incompatible amb la percepció de les dotacions de les ajudes.

b) Comprovar que hi ha oferta acadèmica adequada al perfil curricular entre els programes de grau (undergraduate) de les institucions que selecciona. Així mateix, informar-se prèviament sobre les condicions de la docència (idioma de docència, seus disponibles en cada institució, etc.).

c) Matricular-se en la UA i en la universitat d'acolliment durant el període acadèmic en què desenvolupe l'estada en els crèdits mínims exigits.

d) Cursar el període d'estudis establit en el centre per al qual va ser seleccionat i complir amb aprofitament les diferents etapes del procés de formació amb la dedicació requerida, en particular, assistir a totes les activitats lectives, com també presentar-se a les proves i exàmens que corresponguen a la programació acadèmica de l'estada concedida i superar, almenys, el cinquanta per cent dels crèdits mínims de matrícula necessaris per a l'obtenció de la mobilitat.

e) Mantenir contacte i estar localitzable tant pel Servei de Relacions Internacionals com per el/la coordinador/a, que podran posar-se en contacte amb l'alumnat en qualsevol moment, tant durant tot el procés de selecció i nominació de la candidatura com durant l'intercanvi, a través del correu electrònic de la UA, com també facilitar les dades de contacte en cas d'emergència.

f) Comunicar immediatament tot canvi de la sol·licitud inicial, en concret, al Servei de Relacions Internacionals, quant a la renúncia, els canvis en el calendari, etc.; i al/a la coordinador/a els aspectes acadèmics.

g) Tenir uns coneixements de l'idioma suficients per a integrar-se en la universitat de destinació. La UA no es fa responsable de les manques que en aquest sentit puga tenir l'alumnat, ni de les conseqüències que se'n puguen derivar, com per exemple, la no acceptació per part de la institució de destinació.

h) Lliurar en el Servei de Relacions Internacionals els següents documents emplenats adequadament:

I.  Confirmació d'estada

II. Còpia de l'Acord d'aprenentatge (proposta i definitiu)

III. Informe de l'estudiant

IV. Documentació necessària per al pagament, si escau.

i) Si escau, contractar una assegurança que cobrisca les contingències de malaltia comuna, accident i repatriació.

j) Obtenir el visat d'estudis que tinga validesa durant tot el període d'estudis, com també qualsevol document requerit pel país d'acolliment.

k) Responsabilitzar-se de la cerca i localització d'allotjament i dels tràmits seguits per a la inscripció en la universitat d'acolliment.

l) Acceptar totes les condicions del programa d'intercanvi.

m) Inscriure's en el [Registre de viatgers](https://registroviajeros.exteriores.gob.es/) del Ministeri d'Afers Exteriors, Unió Europea i Cooperació i consultar periòdicament les [Recomanacions de viatge](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx) específiques per al país on es realitzarà la mobilitat, com també les del [Ministeri de Sanitat](https://www.sanidad.gob.es/profesionales/saludPublica/ccayes/alertasActual/nCov/spth.htm). En cas de situacions excepcionals al país de destinació, caldrà seguir en tot moment les indicacions de l'ambaixada corresponent, com també de la universitat d'acolliment, i comunicar la situació al Servei de Relacions Internacionals.

14.       Justificació de la mobilitat i el pagament

14.1.    La data de finalització de les mobilitats serà el 31 de juliol de 2024.

D'acord amb el que estableix el punt catorzè de les bases reguladores que regeixen l'adjudicació de destinacions i la concessió d'ajudes per a participar en els programes de mobilitat Erasmus+ (Acció clau 1-KA1 per a estudiants amb finalitats d'estudi), beques Santander Erasmus+ i Mobilitat Global ([https://www.boua.ua.es/acuerdos/descargaracuerdo/16679](https://www.boua.ua.es/Acuerdos/DescargarAcuerdo/16102)), les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de l'any en què finalitze el termini de realització de l'estada d'intercanvi.

14.2. Les persones beneficiàries justificaran la mobilitat amb la presentació de la documentació següent en el Servei de Relacions Internacionals:

·         Acord d'aprenentatge (proposta i definitiu)

·         Acceptació de la universitat de destinació

·         Confirmació d'estada original (arribada i eixida)

·         Qüestionari de final d'estada

14.3. Forma de pagament.

El pagament d'aquesta subvenció es divideix en 2 pagaments:

·         Primer pagament. La quantia del primer pagament correspon als tres primers mesos d'estada al 70% del finançament total previst. El pagament es tramitarà en el mes següent a la presentació de la documentació següent en el Servei de Relacions Internacionals:

o   Proposta d'acord d'aprenentatge.

o   Confirmació d'estada, amb la data d'incorporació en la institució d'acolliment.

·         Segon pagament. Inclou l'import de les mensualitats pendents per cobrar respecte del nombre real de mesos segons les dates indicades en la confirmació d'estada. El pagament es tramitarà en el mes següent a la presentació de la documentació següent en el Servei de Relacions Internacionals:

o   Original de la confirmació d'estada, amb la data d'arribada i eixida de la institució estrangera.

o   Acord d'aprenentatge definitiu (que incloga les modificacions, si escau).

o   Qüestionari de final d'estada.

15. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades seran cedides a:

- La universitat de destinació amb l'objectiu de gestionar el programa de mobilitat.

- L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

- Entitats financeres.

- Administració local i autonòmica.

- Ambaixades, consolats d'Espanya a l'estranger.

- Centres i organismes: CSI.

L'alumnat pot exercir els seus drets pel que fa al tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la eu electrònica <https://seuelectronica.ua.es/es/index.html>

La informació addicional i detallada sobre protecció de dades, els drets i la política de privacitat de la Universitat d'Alacant es poden consultar en l'enllaç següent: <https://seuelectronica.ua.es/es/privacidad.html>

16. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que es disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 2 de novembre de 2022

La rectora,

PD de signatura, la vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa

Documents annexos:
------------------

* [Descargar 31509\_37.- Convocatoria\_Movilidad Global 2023-24\_Anexo B\_cas.pdf](/Acuerdos/DescargarAnexoxId?idanexo=520949&idacuerdo=31986)
* [Descargar 31173\_37.-\_Convocatoria\_Movilidad Global 2023-24\_Anexo C\_cas.pdf](/Acuerdos/DescargarAnexoxId?idanexo=520950&idacuerdo=31697)
* [Descargar 31817\_37.-\_Convocatoria\_Movilidad Global 2023-24\_Anexo B\_val.pdf](/Acuerdos/DescargarAnexoxId?idanexo=520951&idacuerdo=31721)
* [Descargar 31831\_37.- Convocatoria\_Movilidad Global 2023-24\_Anexo A\_cas.pdf](/Acuerdos/DescargarAnexoxId?idanexo=520968&idacuerdo=31320)
* [Descargar 31239\_37.-\_Convocatoria\_Movilidad Global 2023-24\_Anexo C\_val.pdf](/Acuerdos/DescargarAnexoxId?idanexo=520969&idacuerdo=31496)
* [Descargar 31371\_37.-\_Convocatoria\_Movilidad Global 2023-24\_Anexo A\_val.pdf](/Acuerdos/DescargarAnexoxId?idanexo=520970&idacuerdo=31854)





[Carretera Sant Vicent del Raspeig s/n  
03022 Sant Vicent del Raspeig - Alacant  
 Tel. 64 380 2373 - Fax 75 687 5669](https://www.google.es/maps/@59.876130,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12304&trk=tyah&trkInfo=tarId%7X9131781930397%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)